**Ministru kabineta noteikumu projekta “Grozījumi Ministru kabineta 2014.gada 26. augusta noteikumos Nr. 509 ,,Noteikumi par karavīra mēnešalgas un speciālo piemaksu noteikšanas kārtību un to apmēru”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2014.gada 26. augusta noteikumos Nr. 509 ,,Noteikumi par karavīra mēnešalgas un speciālo piemaksu noteikšanas kārtību un to apmēru”” (turpmāk – noteikumu projekts) izstrādāts, lai nodrošinātu karavīru mēnešalgas izdienas gadu skalas tvēruma izmaiņas atbilstoši militārā dienesta gaitai, kā arī papildinātu noteiktu amatu kategoriju grupu koeficientus. Lai izpildītu norādīto:   1. ir precizētas 1. pielikuma 1. un 2. punkta tabulas nodrošinot mēnešalgu pieaugumu arī pēc noteikta izdienas vecuma sasniegšanas ņemot vērā Militārā dienesta likumā izdarītos grozījumus, nosakot, ka profesionālā dienesta karavīri var turpināt aktīvo dienestu līdz rezervei noteiktā maksimālā vecuma sasniegšanai; 2. ir izstrādāta jauna kvalifikācijas kategoriju koeficientu tabula veidojot trīs koeficientu skalas, no kurām ,,A” ir piemērojams ikvienam karavīra amatam Nacionālajos bruņotajos spēkos un ārpus tā, ,,B” ir piemērojams ārstniecības personām saskaņā ar Veselības ministrijas iniciatīvu un šim mērķim iedalītos valsts budžeta līdzekļus un citām amatu grupām ievērojot amatu izpildes sarežģītību, nepieciešamo izglītību un citus kritērijus pēc amatu vērtēšanas komisijas ieteikuma un ,,C” tikai izņēmuma gadījumos īpaši svarīgiem amatiem, piemēram, augsti kvalificētiem informācijas komunikāciju tehnoloģiju jomas speciālistiem.   Noteikumu projekts stāsies spēkā 2022. gada 1. jūnijā |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots pēc Nacionālo bruņoto spēku (turpmāk – NBS) iniciatīvas, ņemot vērā grozījumus Militārā dienesta likumā un arvien pieaugošo karavīru izdienas stāžu. Noteikumu projekts nodrošinās karavīru mēnešalgas izdienas gadu skalas tvēruma izmaiņas atbilstoši militārā dienesta gaitai. Papildus norādītajam, Nacionālie bruņotie spēki, ievērojot dienesta nepieciešamību, kā arī Veselības ministrijas ierosinājumu, precizē kvalifikācijas kategoriju koeficientus veidojot trīs skalas, kas nodrošināt atbilstošu atalgojumu Nacionālajiem bruņotajiem spēkiem nepieciešamām un īpašām amatu grupām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā grozījumus Militārā dienesta likumā, kas izstrādāti ievērojot valsts aizsardzības vajadzības saglabāt apmācītus un kvalificētus karavīrus rezerves dienestā, tika palielināts kareivjiem, instruktoriem un jaunākajiem virsniekiem maksimālais vecums dienestam rezervē no 55 gadiem līdz 60 gadiem un augstākajiem virsniekiem maksimālais vecums dienestam rezervē no 65 gadiem līdz 70 gadiem. Grozījumu mērķis bija dot profesionālā dienesta karavīriem iespēju pildīt aktīvo dienestu līdz rezervei noteiktajam maksimālajam vecumam, vienlaikus to paaugstinot. Ņemot vērā grozījumus Militārā dienesta likumā, izstrādāts arī noteikumu projekts, paredzot karavīru mēnešalgas izdienas gadu skalas tvēruma izmaiņas atbilstoši militārā dienesta gaitai, proti:   1. Papildinātas Ministru kabineta 2014. gada 26. augusta noteikumu Nr. 509 ,,Noteikumi par karavīra mēnešalgas un speciālo piemaksu noteikšanas kārtību un to apmēru” (turpmāk – noteikumi Nr. 509) 1. pielikuma 1. un 2. punkta tabulas. Skalas tvērumam par pamatu ir ņemta situācija, ka profesionālā dienesta (turpmāk – PD) līgumu slēdz pilngadīga persona, sākot ar 18 gadu vecumu, ar iespējamo (Militārā dienesta likumā (turpmāk – MDL) pieļaujamo) dienesta ilgumu līdz attiecīgajam sastāvam rezervē noteiktajiem maksimālajam vecumam. Līdz ar to, saglabājot konsekvenci iepriekšējam tabulu formātam, izdienu solis kareivju un instruktoru sastāvam paredzēts līdz 42. izdienas gadam un turpmāk (kā 60 – 18 = 42) un virsnieku visam sastāvam, kaut vistiešāk tas attiecināms tikai un vienīgi uz augstākajiem virsniekiem,- līdz 52. izdienas gadam un turpmāk (kā 70 – 18 = 52). Paredzams nodrošināt pieaugumu katrā dienesta pakāpē, saglabājot profesionālajam dienestam nepieciešamo motivāciju izaugsmei uz katru nākamo dienesta pakāpi. Pieauguma nobīde nākamajā dienesta pakāpē notiek ar atbilstošu militāro izglītību pakāpei, jo nākamās dienesta pakāpes iegūšanai PD karavīrs apgūst noteiktus kvalifikācijas un militārās izglītības kursus, kas paaugstina šo karavīru vērtību. Savukārt, pieauguma ierobežojums konkrētajā dienesta pakāpē ir saistīts jau ar šobrīd realizēto personāla politiku karavīru dienesta gaitā, kā arī ņemot vērā personāla skaitliskās un dienesta gaitas prognozes īstermiņā un ilgtermiņā, kur ņemts vērā profesionālajam dienestam nepieciešamās zināšanas un prasmes, atbilstoši militārajai dienesta gaitai, lai novērtētu ilgāk profesionālajā dienestā palikušos PD karavīrus (izrietoši nav devušies izdienas pensijā), kuriem līdz šim pieaugumus pakāpē nav ticis paredzēts. Saskaņā ar Militārpersonu izdienas pensiju likuma 6.panta septīto un astoto daļu, atvaļinātajām militārpersonām, kurām piešķirta izdienas pensija, pēc likumā "Par valsts pensijām" vecuma pensijas piešķiršanai noteiktā vecuma sasniegšanas Valsts sociālās apdrošināšanas aģentūras nodaļa piešķir valsts sociālās apdrošināšanas vecuma pensiju. Piešķirto vecuma pensiju izmaksā no valsts pensiju speciālā budžeta līdzekļiem un pēc valsts sociālās apdrošināšanas vecuma pensijas piešķiršanas militārās izdienas pensijas apmēru samazina par piešķirtās vecuma pensijas apmēru. Attiecībā par vecuma pensijas saņemšanu gadījumos, ja karavīrs - augstākais virsnieks - turpina dienestu pēc vecuma pensijas vecuma iestāšanās - jebkuram valsts vecuma pensijas saņēmējam ir tiesības strādāt, šī norma, ir tikai īpaša atļauja turpināt dienestu atsevišķiem augstākajiem virsniekiem. Pēc valsts vecuma pensijas vecuma sasniegšanas viņš var pieprasīt un saņemt valsts vecuma pensiju un vienlaikus arī atalgojumu NBS. Minētajiem virsniekiem aprēķinot atalgojumu mainīsies nodokļu aprēķināšanas kārtība 2. Analizējot esošo kareivju, instruktoru un virsnieku sastāva atlīdzības pieauguma apstāšanos atsevišķās pakāpēs, piemēram, kareivis, dižkareivis, leitnants, identificēta nepieciešamība pagarināt šo pakāpju atlīdzības pieauguma apstāšanās robežu, lai novērstu tendenci ieņemt augstākas dienesta pakāpes amatu, kur atlīdzības pieaugums turpinās. Tomēr kopumā ir saglabāts objektīvs atlīdzības pieauguma ierobežojums uz katru nākamo pakāpi gan kareivju un instruktoru, gan virsnieku sastāvam. Grozījumu projekts paredz izmaiņas gan kareivju un instruktoru sastāvam, gan virsnieku sastāvam, saglabājot militārajai specifikai saistošo struktūras un karavīru individuālo spēju prasību ierobežojumus un objektīvo nepieciešamību motivēt vertikālo izaugsmi visos sastāvos, kā arī tiks novērtēti tie PD karavīri, kuri nav devušies izdienas pensijā. PD karavīri savas militārā dienesta gaitas uzsāk atšķirīgos vecumos un līdz ar to arī izdienas ilgums, sasniedzot maksimālo vecumu profesionālajam dienestam un NBS rezervē ir atšķirīgs. Vairāk ir tādu PD karavīru, kuri ir sasnieguši gan 15 vai 20 izdienas gadus, gan vairāk (piem., 25 gadus), tomēr turpina profesionālo dienestu un nav devušies izdienas pensijā, nekā tādu, kuri ir devušies izdienas pensijā. Atbilstoši MDL 41. panta trešā daļā minētajam, tiek norādīts, ka šāda iespēja (PD līguma pagarināšana virs maksimāla vecuma profesionālajā dienestā līdz maksimālajam vecumam rezervē) ir atļauta, bet tas netiek piemērots visiem, kas vēlas, bet gan tiek vērtēts individuāli, lai nodrošinātu nepieciešamā iztrūkstošā personāla resursa funkciju izpildi NBS. Runājot par maksimālo vecumu 70 gadi pret vecuma pensijas vecumu (šobrīd vērtēts kā 65 gadi), MDL šādu maksimālo vecumu paredz tikai augstākajiem virsniekiem (sk. MDL 41. panta pirmās daļas 9. punktu, proti, brigādes ģenerālis (jūras kapteinis), ģenerālmajors (viceadmirālis) un ģenerālleitnants (kontradmirālis)). Šo amatu skaits ir ļoti ierobežots. Visi šie amati ir Nacionālo bruņoto spēku un starptautisko organizāciju augstākās vadības amati, kam nepieciešama īpaša pieredze un zināšanas tieši personāla vadības jomā, kā arī ievērojot valsts aizsardzības vajadzības saglabāt NBS ,,institucionālo atmiņu", nododot zināšanas nākamajiem potenciālajiem komandieriem un priekšniekiem. Tāpat kā visiem PD karavīriem arī augstākajiem virsniekiem, lai turpinātu dienestu, ir jāatbilst MDL karavīriem noteiktajām prasībām. Ņemot vērā norādīto, augstāko virsnieku spēja pildīt profesionālo dienestu līdz 70 gadu vecumam nav ierobežota tiktāl, ciktāl šie virsnieki atbilst MDL noteiktajām prasībām dienesta turpināšanai. 3. Papildus precizēts, ka atlīdzības pieauguma ierobežojums pieaug atbilstoši nākamajā pakāpē tikai ar atbilstošu militārās izglītības līmeni konkrētajai pakāpei, lai veicinātu un novērtētu amata aizpildījumu ar atbilstošu militāro izglītību; 4. Tā kā profesionālo dienestu karavīri uzsāk atšķirīgos vecumos un nākamo dienesta pakāpi arī iegūst pēc dažāda dienesta ilguma periodiem, tad kopumā katrs izdienas solis tabulā tiek vērtēts kā vienlīdz svarīgs, t.i. ar vienādu pieaugumu katrā izdienas solī konkrētajā pakāpē, kas savukārt ietver abu tabulu norādīto likmju diferencētu pieaugumu.   Lai veicinātu Nacionālo bruņoto spēku ilgtspēju un kapacitāti, stiprinot kvalificētu un pieredzējušu speciālistu motivāciju un saglabāšanu bruņotajos spēkos, kā arī veiktu karavīru sociālo garantiju sistēmas paplašināšanu, uzlabojot tās sasaisti ar personāla karjeras un profesionālās izaugsmes kritērijiem, balstoties uz militārajam dienestam nepieciešamo zināšanu, operacionālās pieredzes un kvalifikācijas līmeni, tika izstrādāts risinājums kā pilnveidot karavīru atlīdzības sistēmu, proti, kvalifikācijas kategorijas. Lai turpinātu iesākto darbu pie ilgtspējīgu risinājumu karavīru atlīdzības sistēmas izstrādes ir pieņemts lēmums veidot trīs kvalifikācijas kategoriju koeficientu skalas.  Ņemot vērā jauno koeficientu gradāciju, Nacionālo bruņoto spēku komandieris un aizsardzības ministrs katram karavīra amatam pamatā noteic kvalifikācijas kategorijas koeficientu “A” (1. pielikuma 6. punkta tabulas kolonna ,,A”), tomēr, lai arī turpmāk veicinātu kvalificētu un pieredzējušu speciālistu motivāciju un saglabāšanu Nacionālajos bruņotajos spēkos ir izstrādāti šādi papildu risinājumi, kas piemērojami tikai atsevišķām amatu grupām izņēmuma gadījumos, proti,  Saskaņā ar Veselības ministrijas iniciatīvu izstrādāt jaunu ārstniecības personu darba samaksas kārtību, nosakot zemāko iespējamo ārstniecības personu atalgojumu (vidēji ārstniecības personas atalgojuma pieaugums ir 35,29% bruto) secināts, ka Nacionālajos bruņotajos spēkos pastāv citi normatīvie akti, kas noteic kārtību, kādā aprēķināt un izmaksāt atalgojumu profesionālā dienesta karavīriem un civilajiem darbiniekiem, kuri ir ārstniecības personas. Atsevišķos gadījumos aprēķinātais Nacionālajos bruņotajos spēkos nodarbināto ārstniecības personu – karavīru – atalgojums nesasniedz Veselības ministrijas iecerēs norādīto apmēru, tādēļ nepieciešams izstrādāt jaunu sistēmu, kā nodrošināt Veselības ministrijas norādījumiem atbilstoša atalgojuma aprēķināšanu profesionālā dienesta karavīriem, kuri ir ārstniecības personas. Profesionālā dienesta karavīru mēnešalgas un speciālo piemaksu noteikšanas kārtību un apmēru regulē noteikumi Nr. 509. Noteikumu Nr. 509 1. pielikums precizē mēnešalgu atkarībā no dienesta pakāpes, izdienas un kategorijas.  Vienlaikus paredzēts, ka ņemot vērā amatam noteikto kvalifikācijas kategoriju (ko nosaka Nacionālo bruņoto spēku komandieris saskaņā ar Nacionālo bruņoto spēku komandiera izveidotas amatu vērtēšanas darba grupas ieteikumu) karavīra mēnešalgu nosaka, attiecīgi 1. pielikuma tabulās norādīto mēnešalgas likmi reizinot ar amatam noteiktu konkrētu koeficientu un ir salāgots saistībā ar Veselības ministrijas izstrādāto ziņojumu par jaunās ārstniecības personu darba samaksas sistēmas izstrādi un tai paredzēto ieviešanas gaitu.  Ņemot vērā norādīto, Nacionālie bruņotie spēki, lai nodrošinātu atbilstoša mēnešalgas aprēķina veikšanu, tiem profesionālā dienesta karavīriem, kuri ir ārstniecības personas, ir precizējuši noteikumus Nr. 509 papildinot tos ar jaunu koeficientu ,,B” (1. pielikuma 6. punkta tabulas kolonna ,,B”), kas paredzēts tieši ārstniecības personu atalgojuma palielināšanai atbilstoši Veselības ministrijas iniciatīvai.  Koeficientu ,,B” Nacionālo bruņoto spēku komandieris ir tiesīgs piemērot arī atsevišķām karavīru amatu grupām, ja to ierosina amatu vērtēšanas komisija to īpaši pamatojot.  2) Papildu noteikumu Nr. 509 1. pielikuma 6. punkta tabulu ir paredzēts papildināt ar atsevišķu, Nacionālajiem bruņotajiem spēkiem īpaši nozīmīgu amatu grupu kvalifikācijas kategoriju koeficientiem, kurus atbilstoši jau esošajai kārtībai noteiks Nacionālo bruņoto spēku komandieris pēc amatu vērtēšanas grupas ieteikuma. Norādīto koeficientu skalu ,,C” plānots piemērot tikai izņēmuma gadījumos, piemēram, īpaši svarīgu amatu informācijas komunikāciju tehnoloģiju speciālistiem. Vispārējā situācija valsts pārvaldē ar augsti kvalificētu informācijas komunikāciju tehnoloģiju speciālistu piesaisti ir kritiska tieši valsts pārvaldes iestādēs pastāvošā zemā atalgojuma dēļ. Nacionālo bruņoto spēku mērķis ir aizsargāt Latvijas valsts suverenitāti, teritoriālo nedalāmību un tās iedzīvotājus no agresijas. Pēdējo gadu aktuālākā tendence ir tāda, ka liela daļa agresijas un pret Latvijas Republikas suverenitāti vērstas darbības izpaužas tieši informācijas komunikāciju tehnoloģiju jomā – kiberdrošības ietekmēšana, informācijas un datu sistēmu aizsardzības incidenti u.tml., tādēļ Nacionālie bruņotie spēki ir īpaši ieinteresēti augstas klases informācijas komunikāciju tehnoloģiju speciālistu atlasē (kas nozīmē speciālisti ar lielu praktisko pieredzi un darbību attiecīgajā jomā), nodrošinot speciālista izglītībai, pieredzei un ieguldījumam Nacionālo bruņoto spēku komunikācijas spējas attīstībā atbilstošu atalgojumu. Vienlaikus augsti kvalificētu informācijas komunikāciju tehnoloģiju speciālistu atalgojumu Nacionālie bruņotie spēki tuvinās tādam, kāds pastāv vidēji nozarē.  Kvalifikācijas kategoriju katram karavīra amatam, t.sk. tādam, kuru pilda uz civilu valsts iestādi, Aizsardzības ministrijas padotības iestādi, valsts drošības iestādi, starptautisku organizāciju vai šādas starptautiskas organizācijas dalībvalsts institūciju pārvietots karavīrs, izņemot Aizsardzības ministriju, nosaka Nacionālo bruņoto spēku komandieris saskaņā ar Nacionālo bruņoto spēku komandiera izveidotas amatu vērtēšanas komisijas ieteikumu. Uz Aizsardzības ministriju pārvietoto karavīru amatiem un NBS komandierim, kvalifikācijas kategoriju nosaka aizsardzības ministrs saskaņā ar aizsardzības ministra izveidotas amatu vērtēšanas komisijas ieteikumu.  Tiesības Nacionālo bruņoto spēku komandierim noteikt kvalifikācijas kategorijas visiem amatiem Nacionālajos bruņotajos spēkos un ārpus tiem, izņemot Aizsardzības ministriju, ir paredzētas, lai nodrošinātu amatu vērtēšanas vienveidību un nerastos situācijas, kurās viens un tas pats karavīra amats dažādās iestādēs ir novērtēts ar citu koeficientu, tādējādi radot nevienlīdzību karavīru vidū un nekonsekventu pieeju amatu vērtēšanā. Aizsardzības ministrijā esošie amati ir aizsardzības ministra kompetencē, jo Aizsardzības ministrija ir valsts aizsardzības politikas plānotāja un vadītāja, attiecīgi Aizsardzības ministrijā esošajiem karavīru amatiem kvalifikācijas kategorijas ir jānosaka aizsardzības ministram.  Gan Nacionālo bruņoto spēku komandierim, gan aizsardzības ministram, lemjot par amatu specialitāšu grupas iekļaušanu kādā no augstāka līmeņa koeficientiem, jānodrošina amatu skaita izteikts samazinājums, pārejot uz katru nākamo koeficienta līmeni. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālie bruņotie spēki, Aizsardzības ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz aizsardzības resorā esošajiem profesionālā dienesta karavīriem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 9 178 589 | 0 | 18 843 456 | 19 235 170 |
| 2.1. valsts pamatbudžets | 0 | 0 | 0 | 9 178 589 | 0 | 18 843 456 | 19 235 170 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | - 9 178 589 | 0 | * 18 843 456 | * 19 235 170 |
| 3.1. valsts pamatbudžets | 0 | 0 | 0 | * 9 178 589 | 0 | * 18 843 456 | * 19 235 170 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 9 178 589 | X | 18 843 456 | 19 235 170 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekta grozījumus (detalizētā aprēķina 1.-3.punkts), kuri stāsies spēkā 01.06.2022. AM (Nacionālie bruņotie spēki) īstenos piešķirtā finansējumā ietvaros budžeta programmā 22.00.00 “Nacionālie bruņotie spēki”, pārdalot finansējumu no budžeta apakšprogrammas 22.12.00 “Nacionālo bruņoto spēku uzturēšana” ilgtermiņu saistību pasākumu “Nacionālo bruņoto spēku ilgtermiņa līgumi” uz budžeta apakšprogrammu 22.10.00 “Starptautisko operāciju un Nacionālo bruņoto spēku personālsastāva centralizētais atalgojums”, veicot grozījumus 2021.gada 19.marta MK rīkojumā Nr.179 “Par finansējumu Aizsardzības ministrijas ilgtermiņa saistību pasākumam “Nacionālo bruņoto spēku ilgtermiņa līgumi””.  Apakšprogrammas 22.12.00 “Nacionālo bruņoto spēku uzturēšana” ilgtermiņu saistību pasākuma “Nacionālo bruņoto spēku ilgtermiņa līgumi” ietveros finansējumu ir iespējams pārvirzīt, jo veicot izdevumu korekcijas pa gadiem, ņemot vērā militārtehnisko līdzekļu iepirkumu gaitu, kā arī finansējums transporta iegādēm tiek centralizēts un tiek pārskatīti transporta iegāžu grafiki.  Izdevumu aprēķins izmaiņām noteikumu projektā 2022.-2024.gadam, kas paredz 1. pielikuma 1. un 2. punkta tabulu izmaiņas, paredzot karavīru mēnešalgas izdienas gadu skalas tvēruma izmaiņas atbilstoši militārā dienesta gaitai (kareivju un instruktoru sastāvam līdz 42. izdienas gadam un turpmākajiem gadiem un virsnieku sastāvam līdz 52.izdienas gadam un turpmākajiem gadiem) un 5.punkta izmaiņas, papildinot kvalifikācijas kategoriju koeficientu tabulu:   1. **2022.gadā 9 178 589 euro**, kur;    1. 5 329 248 euro kareivju instruktoru sastāva mēnešalgas pieaugumam (6 096 kareivji x 127,81 euro vidējais mēnešalgas pieaugums x 1,14 vidējais kvalifikācijas kategorijas koeficients x 6 mēneši);    2. 843 571 euro virsnieku sastāva mēnešalgas pieaugumam (1 383 virsnieki x 82,65 euro vidējais mēnešalgas pieaugums x 1,23 vidējais kvalifikācijas kategorijas koeficients x 6 mēneši);    3. Mēnešalgas pieauguma izmaiņu ietekme uz piemaksām, kompensācijām un pabalstiem 1 353 254 euro (piemaksas par aizvietošanu/papildu pienākumi (ap 4,03% no mēnešalgas), atvaļinājuma pabalsts (ap 3,87% no mēnešalgas), 5.gadu izdienas pabalsts (ap 5,46% no mēnešalgas), Zemessardzes mācību un dienesta uzdevumu izpildes kompensācija (ap 8,49% no mēnešalgas), kompensācijas rezerves karavīriem (ap 0,08% no mēnešalgas)).    4. Valsts sociālās apdrošināšanas obligātās iemaksas (darba devēja) 1 652 516 euro. 2. **2023.gadā 18 843 456 euro**, kur;    1. 10 962 723 euro kareivju instruktoru sastāva mēnešalgas pieaugumam (6 270 kareivji x 127,81 euro vidējais mēnešalgas pieaugums x 1,14 vidējais kvalifikācijas kategorijas koeficients x 12 mēneši);    2. 1 710 319 euro virsnieku sastāva mēnešalgas pieaugumam (1 402 virsnieki x 82,65 euro vidējais mēnešalgas pieaugums x 1,23 vidējais kvalifikācijas kategorijas koeficients x 12 mēneši);    3. Mēnešalgas pieauguma izmaiņu ietekme uz piemaksām, kompensācijām un pabalstiem 2 781 103 euro (piemaksas par aizvietošanu/papildu pienākumi (ap 4,03% no mēnešalgas), atvaļinājuma pabalsts (ap 3,87% no mēnešalgas), 5.gadu izdienas pabalsts (ap 5,46% no mēnešalgas), Zemessardzes mācību un dienesta uzdevumu izpildes kompensācija (ap 8,49% no mēnešalgas), kompensācijas rezerves karavīriem (ap 0,08% no mēnešalgas)).    4. Valsts sociālās apdrošināšanas obligātās iemaksas (darba devēja) 3 389 311 euro. 3. **2024.gadā 19 235 170 euro**, kur;    1. 11 212 750 euro kareivju instruktoru sastāva mēnešalgas pieaugumam (6 413 kareivji x 127,81 euro vidējais mēnešalgas pieaugums x 1,14 vidējais kvalifikācijas kategorijas koeficients x 12 mēneši);    2. 1 723 738 euro virsnieku sastāva mēnešalgas pieaugumam (1 413 virsnieki x 82,65 euro vidējais mēnešalgas pieaugums x 1,23 vidējais kvalifikācijas kategorijas koeficients x 12 mēneši);    3. Mēnešalgas pieauguma izmaiņu ietekme uz piemaksām, kompensācijām un pabalstiem 2 838 915 euro (piemaksas par aizvietošanu/papildu pienākumi (ap 4,03% no mēnešalgas), atvaļinājuma pabalsts (ap 3,87% no mēnešalgas), 5.gadu izdienas pabalsts (ap 5,46% no mēnešalgas), Zemessardzes mācību un dienesta uzdevumu izpildes kompensācija (ap 8,49% no mēnešalgas), kompensācijas rezerves karavīriem (ap 0,08% no mēnešalgas)).    4. Valsts sociālās apdrošināšanas obligātās iemaksas (darba devēja) 3 459 767 euro.   Pamatojoties uz  MK 2020.gada 22.septembra sēdes protokola Nr.55 38.§ 3.punktu tika atbalstīts prioritārais pasākums “Ārstniecības personu darba samaksas pieauguma nodrošināšana” ar kuru Aizsardzības ministrijai tika piešķirts finansējums 839 582 euro apmērā katru gadu budžeta apakšprogrammā 22.10.00 “Starptautisko operāciju un Nacionālo bruņoto spēku personālsastāva centralizētais atalgojums”, kas paredz papildu finansējumu ārstniecības personu darba samaksas pieaugumam par 35,29%. Noteikumu projektā iestrādātas izmaiņas, lai nodrošinātu atbilstošas mēnešalgas noteikšanu karavīriem, kas ir arī ārstniecības personas. Noteikumi ir papildināti ar  jaunu koeficientu (“B”), kas paredzēts ārstniecības personu atalgojuma palielināšanai atbilstoši Veselības ministrijas iniciatīvai un šīs izmaiņas tiks nodrošinātas atbilstoši Veselības ministrijas veiktajiem aprēķiniem. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | |
| 8. Cita informācija | Nav | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Ministru prezidenta biedrs,

aizsardzības ministrs A. Pabriks